راستی ءِ شوہاز
سقراط گشیت کہ تعلیم راستیءِ شوہازءِ نام اِنت،ءُ اے ہم تعلیم ءِ ڈُبّہ اِنت کہ پہ راستیءِ آشکارکنئگا انسانءِ کُمکءَ بہ کنت۔ اے درگتءَ انسانءِ ذاتی ردومءُ چاگردی دیمروئیءِ حاطراالمّی اِنت کہ راستی شوہازکنئگ بہ بنت ءُ تعلیم ءِ مستریں کارہمیش اِنت۔
شرّی…….. راستءُ ۔۔۔۔۔۔براہ ……. سئے جہانی رہبنداَنت کہ انسانءِ کردانی مِلکت اَنت۔ وہدے ہمے سئے ایں رہبندتعلیمی کارانی تہاایرگیجگ بہ بنت گڑا چاگردءِ تہادرانگازیءِ آزادی۔۔۔خیالءِ آزادی ءُ مارِشتءِ آزادی ءِ پیمیں عوامی روایت دیمابرگ بنت۔
مئے چپ ءُ چاگردءَ کائناتءِ براہ ءِ تہا راستی شِنگءُ تالان اَنت ۔ تعلیم ایشاں درگیج ایتءُ گوں محکمیءَ ردوبنددنت،ءُ پہ انسانی فکرءَ کارمرزکنت۔
شعیب شاداب